(ЕО) No 1/2005 на Съвета
 2
 .
 Идентификация на транспортното средство: за самолети — номер на полета, за плавателни съдове — име(на) на кораба, за железопътен транспорт — номер на влака и на вагона, за пътни превозни средства — регистрационен номер и номер на ремаркето, ако е приложимо.
 При използване на ферибот се посочват идентификацията на пътното превозно средство, регистрационният номер и номерът на ремаркето, ако е приложимо, и името на ферибота по редовната фериботна линия.
 Поле I.16.
 ГКП на въвеждане: посочват се наименованието на ГКП и неговият идентификационен код, определен/зададен от IMSOC.
 Поле I.17.
 Придружаващи документи:
 Лабораторен доклад: посочват се референтният номер и датата на издаване на доклада/резултатите от лабораторните анализи съгласно член 10 от Регламент за изпълнение (ЕС) .../... на Комисията (настоящия регламент).
 Друго: Типът и референтният номер на документа трябва да бъдат споменати, когато дадена пратка е придружена от други документи, като търговски документ (например номер на въздушната товарителница, на коносамента или търговски номер на железопътното или автомобилното превозно средство).
 Поле I.18.
 Условия за транспортиране: категория на изискваната температура по време на транспортирането на продуктите (стайна температура, охладени, замразени). Може да бъде избрана само една категория.
 Поле I.19.
 Номер на контейнера/номер на пломбата: ако е приложимо, съответните номера.
 Номерът на контейнера трябва да се посочи, ако стоките се транспортират в затворени контейнери.
 Трябва да бъде посочен само номерът на официалната пломба. Налице е официална пломба, ако върху контейнера, камиона или железопътния вагон е поставена пломба под надзора на компетентния орган, издаващ сертификата.
 Поле I.20.
 Стоки със сертификат за: посочва се предвидената употреба на продуктите, както е посочено в съответния официален сертификат на Европейския съюз.
 Консумация от човека: отнася се само за продукти, предназначени за консумация от човека.
 Фураж: отнася се само за продукти, предназначени за фуражи за животни.
 Поле I.21.
 Не се прилага
 Поле I.22.
 За вътрешния пазар: за всички пратки, предназначени да бъдат пуснати на пазара на Европейския съюз.
 Поле I.23.
 Общ брой опаковки: брой на опаковките; При пратки в насипно/наливно състояние това поле се попълва по избор.
 Поле I.24.
 Количество:
 Общо нето тегло (kg): определя се като масата на самите стоки без съдовете, в които са поставени и с които са в непосредствен контакт, или други опаковки.
 Общо бруто тегло: общо тегло в килограми. Определя се като съвкупната маса на продуктите и на съдовете, в които са поставени и с които са в непосредствен контакт, както и на всички техни опаковки, но без транспортните контейнери и друго транспортно оборудване.
 Поле I.25.
 Описание на стоките: посочва се съответният код по Хармонизираната система (код по ХС) и заглавието, определено от Световната митническа организация, съгласно посоченото в Регламент (ЕИО) No 2658/87 на Съвета
 3
 . Митническото описание се допълва, ако е необходимо, от допълнителна информация, която се изисква за класирането на продуктите.
 Посочват се видовете, типовете продукти, броят на опаковките, вида опаковка, номерът на партидата, нетното тегло и крайният потребител (при продуктите, които са опаковани за крайния потребител).
 Вид: научното наименование или така, както е определено в съответствие със законодателството на Европейския съюз.
 Вид опаковка: посочва се видът